ที่ ศธ 57 04 04/ว ๙๔๘๓ มหาวิทยาลัยวลัยลักษณ์ จังหวัดนครศรีธรรมราช

๑๖ ตุลาคม 2561

เรื่อง ขอเรียนเชิญอาจารย์ และนักเรียนร่วมกิจกรรมในโครงการ Walailak Young Ambassador Camp รุ่นที่ 3

เรียน ผู้อำนวยการโรงเรียน

สิ่งที่ส่งมาด้วย 1. กำหนดการ จำนวน 1 ฉบับ

๒. แบบตอบรับ จำนวน 1 ฉบับ

ด้วยมหาวิทยาลัยวลัยลักษณ์กำหนดจัดกิจกรรมในโครงการ Walailak Young Ambassador Camp ระหว่างวันที่ 22 - 25 พฤศจิกายน 2561 โดยมีวัตถุประสงค์เพื่อให้อาจารย์และนักเรียนชั้นมัธยมศึกษาปีที่ 6 ในโรงเรียนทั่วประเทศ ได้เข้าร่วมโครงการในครั้งนี้ ซึ่งกิจกรรมประกอบด้วย การบรรยายพิเศษ เรื่อง “มหาวิทยาลัย : ตาน้ำแห่งความรู้ในศตวรรษ ที่ 21” โดย **ศาสตราจารย์ ดร.สมบัติ ธำรงธัญวงศ์ อธิการบดีมหาวิทยาลัยวลัยลักษณ์** การบรรยาย “ระบบการคัดเลือกบุคคลเข้าศึกษาในสถาบันอุดมศึกษา (TCAS) ประจำปีการศึกษา 2562” การจัดทำ Portfolio ให้โดนใจกรรมการ ตลอดจนกิจกรรมการค้นพบตัวเอง “มหาวิทยาลัยที่ใช่ หลักสูตรที่ชอบ” ใน 13 สำนักวิชา 3 วิทยาลัยนานาชาติ และกิจกรรม Wonder in Walailand “ตะลุยวลัยแลนด์ ดินแดน 9,000 ไร่” ซึ่งเป็นการเปิดโอกาสให้นักเรียนได้ศึกษาเรียนรู้บรรยากาศการใช้ชีวิตในมหาวิทยาลัย

ในการนี้ มหาวิทยาลัยวลัยลักษณ์ขอเรียนเชิญอาจารย์ จำนวน 1 – 2 คน และนักเรียนชั้นมัธยมศึกษาปีที่ 6 ที่มี เกรดเฉลี่ย 3.00 ขึ้นไป จำนวน 5 – 10 คน เข้าร่วมกิจกรรมดังกล่าว รวมรับจำนวน 150 คน (อาจารย์ 30 คน นักเรียน 120 คน) โดยไม่เสียค่าใช้จ่ายใดๆ ทั้งสิ้น (ยกเว้นค่าเดินทางไป-กลับ) ทั้งนี้ นักเรียนที่ผ่านการเข้าร่วมกิจกรรม Walailak Young Ambassador Camp และมีคุณสมบัติตามเกณฑ์ จะได้รับสิทธิพิเศษคือเป็นผู้มีสิทธิ์เข้าเรียนในหลักสูตร สำนักวิชาต่าง ๆ ของมหาวิทยาลัยวลัยลักษณ์ ในปีการศึกษา 2562 และสามารถสมัครขอรับทุนได้ทันทีตามระเบียบมหาวิทยาลัยวลัยลักษณ์

จึงเรียนมาเพื่อโปรดทราบและพิจารณาอนุญาตให้อาจารย์และนักเรียนเข้าร่วมกิจกรรม ทั้งนี้ ขอความกรุณาตอบกลับได้ที่เว็บไซต์ https://ocd.wu.ac.th/th/ หรือทาง QR Code หรืออีเมล ocd@mail.wu.ac.th ภายในวันที่ 1๖ พฤศจิกายน 2561

ขอแสดงความนับถือ



(รองศาสตราจารย์ ดร.กฤษณะเดช เจริญสุธาสินี) ผู้ช่วยอธิการบดีฝ่ายสื่อสารองค์กร

ปฏิบัติหน้าที่แทนอธิการบดีมหาวิทยาลัยวลัยลักษณ์

ส่วนสื่อสารองค์กร (คุณสุภาณี เพชรานันท์)

โทรศัพท์ 0 7567 3725-30 / มือถือ 080-3829444 โทรสาร 0 7567 3724